
ROMÂNIA

JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
Proiect de hotărâre 
privind aprobarea proiectului și a cheltuielilor aferente investiției intitulate

„ Construire piste de biciclete în Municipiul Marghita, județul Bihor”
Analizând temeiurile juridice, respectiv :

-  prevederile art. 5. alin. (4)  din H.G. 907/2016 privind etapele de elaborare și conținutul-cadru al  Documentațiilor tehnico-economice aferente obiectivelor/proiectelor de investiții finanțate din fonduri publice;
-  prevederile Legii nr. 273/2006 privind finantele publice locale, cu  modificarile si completarile ulterioare,

-  prevederile art. 129 alin. (2) lit. b) si alin. (4) lit.a) si lit. b), art. 139 alin. (1)  din Ordonanta de Urgență a Guvernului nr. 57/2019 privind Codul administrativ, cu modificarile și completarile ulterioare;

- prevederile Ordinului ministrului dezvoltării, lucrărilor publice și administrației nr. 999 din 10 mai 2022 pentru aprobarea Ghidului specific — Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 — Fondul local
- prevederile art. 43 alin. (4) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,
Ținând cont de :

-   referatul de aprobare al Primarului Municipiului Marghita înregistrat cu nr. 4842/ 12.05.2022 în calitate inițiator al proiectului de hotărâre,  prin care se susține necesitatea și oportunitatea proiectului, constituind un aport pentru dezvoltarea colectivității privind aprobarea  depunerii proiectului ,, Construire piste de biciclete în Municipiul Marghita, judetul Bihor”, 

-  raportul de specialitate înregistrat cu nr. 4843 din 12.05.2022, întocmit de Arhitect șef Balog-Tecău daniela- Maria, 

- extrasele de Carte funciară nr. 105692; CF nr.105693,CF.nr. 105694, C.F nr.105697 și planurile de amplasament și delimitarea imobilelor, ortofotoplanul, 
În temeiul prevederilor  art. 196 alin. l lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Primarul Municipiului Marghita, propune următorul 
Proiect de hotărâre:
Art. 1. Se aprobă participarea Municipiului Marghita în cadrul Planului Național de Redresare și Reziliență (PNRR) - COMPONENTA 10 - Fondul Local, în vederea depunerii spre finanțare și realizarea obiectivului de investiție denumit - „Construire piste de biciclete în Municipiul Marghita, judetul Bihor”
   Art. 2 Se aprobă descrierea sumară a investiției respectiv cheltuielile legate de proiect, conform Anexei nr. 1 care face parte integrantă din prezenta hotărâre.

Art. 3 Se aprobă susținerea cheltuielilor neeligibile ale obiectivului „Construire piste de biciclete in Municipiul Marghita, judetul Bihor” pentru asigurarea implementarii proiectului, din bugetul local al Municipiului Marghita.
Art.  4  Se aprobă nota de fundamentare a investiției, conform Modelului F aferent Ghidului Solicitantului în cadrul Planului Național de Redresare și Reziliență (PNRR) - COMPONENTA 10 - Fondul Local, anexa 2  care face parte integrantă din prezenta hotărâre.
Art. 5. - Se nominalizează şi se delegă primarul Municipiului Marghita ca si reprezentantul legal, pentru relaţia cu PNRR în derularea Proiectului.
Art. 6.  Aducerea la îndeplinire a prezentei hotărâri se asigură de către primarul Municipiului Marghita.
Art. 7.  Prezenta hotărâre se comunică, prin intermediul secretarului Municipiului, în termenul prevăzut de lege, primarului Municipiului Marghita,  prefectului județului Bihor,  afişare pe site-ul instituției www.marghita.ro, secțiunea Monitorul Oficial local, la dosar.
Inițiator: primar Marcel -Emil SAS- ADĂSCĂLIȚII    

    











Avizat legalitate 
                                                                                                             Secretar general  U.A.T.

                           




     Jr. Demeter Cornelia 






















